CELEX: 62018TN0610
Language: mt
Date: 2018-10-09 00:00:00
Title: Kawża T-610/18: Rikors ippreżentat fid-9 ta’ Ottubru 2018 – ZR vs EUIPO

17.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 455/28
            
         
      Rikors ippreżentat fid-9 ta’ Ottubru 2018 – ZR vs EUIPO
      (Kawża T-610/18)
      (2018/C 455/37)
      Lingwa tal-kawża: l-Ingliż
      
         Partijiet
      
      
         Rikorrent: ZR (rappreżentanti: S. Rodrigues u A. Blot, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-bord tal-għażla tal-1 ta’ Diċembru 2017 li ma tinkludix lir-rikorrenti fil-“lista ta’ riżerva”, jiġifieri fid-database tal-kandidati magħżula, fil-kompetizzjoni ġenerali EUIPO/AD/01/17 – AD 6 – amministraturi fil-qasam tal-proprjetà intellettwali;
               
            
                  —
               
               
                  sa fejn huwa neċessarju, tannulla d-deċiżjoni tal-bord tal-għażla tas-7 ta’ Marzu 2018 li tiċad it-talba għal eżami mil-ġdid min-naħa tar-rikorrenti;
               
            
                  —
               
               
                  sa fejn huwa neċessarju, tannulla d-deċiżjoni tad-direttur eżekuttiv tal-EUIPO, tas-27 ta’ Ġunju 2018 u nnotifikata fid-29 ta’ Ġunju 2018, li tiċħad l-ilment tar-rikorrenti;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv huwa bbażat fuq ksur tal-Artikoli 27 u 29 tar-Regolamenti tal-Persunal kif ukoll tal-Artikolu 1(a) u (c) tal-Anness III tal-imsemmija regolamenti.
               
            
                  2.
               
               
                  It-tieni motiv huwa bbażat fuq ksur tal-Artikolu 30 tar-Regolamenti tal-Persunal, tal-Artikolu 3 tal-Anness III tal-imsemmija regolamenti u tal-Artikolu 3 tal-Anness III tal-avviż ta’ kompetizzjoni (“Dispożizzjonijiet ġenerali applikabbli għall-kompetizzjoniijiet ġenerali”).
                  
                              —
                           
                           
                              F’dan ir-rigward, ir-rikorrenti tinvoka il-ħatra allegatament illegali tal-bord tal-għażla.
                           
                        
                              —
                           
                           
                              Ir-rikorrenti ssostni wkoll l-assenza ta’ pubblikazzjoni tad-deċiżjonijiet li bihom ġie maħur il-bord tal-għażla u tal-ismijiet tal-membri kollha tal-bord.
                           
                        
                              —
                           
                           
                              Ir-rikorrenti ssostni l-assenza ta’ rappreżentazzjoni bbilanċjata ta’ membri maħtura mill-kumitat tal-persunal u ta’ membri maħtura mill-Awtorità tal-Ħatra fil-kompożizzjoni tal-bord tal-għażla.
                           
                        
                              —
                           
                           
                              Ir-rikorrenti ssostni wkoll l-assenza ta’ rappreżentazzjoni bbilanċjata ta’ rġiel u ta’ nisa’ fil-kompożizzjoni tal-bord tal-għażla.
                           
                        
                              —
                           
                           
                              Fl-aħħar, fil-kuntest ta’ dan il-motiv, ir-rikorrenti tallega l-ksur tal-prinċipji ta’ stabbiltà u ta’ kontinwità tal-bord tal-għażla.
                           
                        
            
                  3.
               
               
                  It-tielet motiv huwa bbażat fuq ksur tal-prinċipju ta’ ugwaljanza fit-trattament.
               
            
                  4.
               
               
                  Ir-raba’ motiv huwa bbażat fuq żbalji manifesti ta’ evalwazzjoni, fuq ksur tal-obbligu ta’ motivazzjoni u fuq nuqqas ta’ trasparenza.
                  
                              —
                           
                           
                              Ir-rikorrenti ssostni li l-bord tal-għażla ħalla barra ċerti fatti u tinvoka f’dan ir-rigward l-evalwazzjoni tal-kompetenzi mwettqa mill-bord tal-għażla kif deskritt fl-avviż ta’ kompetizzjoni.
                           
                        
                              —
                           
                           
                              Ir-rikorrenti ssostni li ċerti riżultati indikati fil-passaport ta’ kompetenzi ma jikkonformawx mal-avviż ta’ kompetizzjoni u tilmenta dwar nuqqas ta’ trasparenza f’dan ir-rigward.
                           
                        
                              —
                           
                           
                              Ir-rikorrenti ssostni wkoll li l-passaport ta’ kompetenzi jinkludi dikjarazzjonijiet kontradittorji.